b'\n_START_ARTICLE_\nSan Benedeto del Trontas\n_START_SECTION_\nIstorija\n_START_PARAGRAPH_\nMiesto istorija susijusi su \xc5\xa1ventuoju kankiniu, kurio vardas jam duotas. Benediktas buvo karys i\xc5\xa1 Kupros, gyven\xc4\x99s Diokletiano laikais. Po Konstantino edikto 313\xc2\xa0m. tikintieji pastat\xc4\x97 koply\xc4\x8di\xc4\x85 prie jo kapo. Nuo to laiko jam buvo meld\xc5\xbeiamasi, kai u\xc5\xbeeidavo galvos skausmas. V\xc4\x97liau buvo pastatyta ba\xc5\xbeny\xc4\x8dia. Istorikai teigia, kad rasta radini\xc5\xb3, pagal kuriuos galima teigti, kad Albulos de\xc5\xa1iniajame krante buvo rom\xc4\x97n\xc5\xb3 gyvenviet\xc4\x97 Alba Picena._NEWLINE_998\xc2\xa0m. pirm\xc4\x85kart kaimas minimas Fermo vyskupo Huberto akte. 1145\xc2\xa0m. feodas atitenka Valterio i\xc5\xa1 Neapolio s\xc5\xabnums Bernardui ir Acui. Imperatorius Otonas IV 1211\xc2\xa0m. Fermui atidav\xc4\x97 sritis nuo Tronto iki Potencos upi\xc5\xb3. 1245\xc2\xa0m. imperatorius Frydrichas II atidav\xc4\x97 Askoli Pi\xc4\x8denui atidav\xc4\x97 paj\xc5\xabr\xc4\xaf tarp Ragnolos ir Tronto upi\xc5\xb3 statyti \xc4\xaftvirtint\xc4\x85 uost\xc4\x85. Tuo laikotarpiu tarp Fermo ir Askoli Pi\xc4\x8deno vyko nesutarimai, kuriuose dalyvavo kiti miestai ir kurie nuniokojo kaimo vietoves. 1478\xc2\xa0m. miest\xc4\x85 nusiaub\xc4\x97 maras. Sen Benedeto buvo beveik negyvenamas, kol \xc4\x8dia neapsistojo pab\xc4\x97g\xc4\x97liai i\xc5\xa1 Romanijos. XVI\xe2\x80\x93XIX a. turkai grobdavo j\xc5\xabreivius ir parduodavo \xc4\xaf vergij\xc4\x85. 1650\xc2\xa0m. miestas prad\xc4\x97jo pl\xc4\x97stis u\xc5\xbe sien\xc5\xb3, 1754\xc2\xa0m. atsirado paj\xc5\xabrio priemies\xc4\x8diai: Sant\xe2\x80\x99Antonio da Padova ir Marina. 1860\xc2\xa0m. miestas prijungtas prie Italijos karalyst\xc4\x97s. 1896\xc2\xa0m. karaliaus dekretu prie San Benedetto prid\xc4\x97ta gal\xc5\xabn\xc4\x97 del Tronto. 1936\xc2\xa0m. prie miesto prijungtas Porto d\xe2\x80\x99Ascoli kaimas._NEWLINE_Paskutiniais Antrojo pasaulinio karo metais miestas 144 bombarduotas i\xc5\xa1 oro ir 6\xc2\xa0\xe2\x80\x93 i\xc5\xa1 j\xc5\xabros. Pakario metais Sen Benedeto prie Tronto greitai atsigavo, am\xc5\xbeiaus vidury jis tur\xc4\x97jo vien\xc4\x85 did\xc5\xbeiausi\xc5\xb3 \xc5\xbevejybos uost\xc5\xb3 Italijoje. Spar\xc4\x8diai pl\xc4\x97tojosi turizmas.'